**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2023 M. KOVO 31 D. SPRENDIMO NR.TS-103 „DĖL ROKIŠKIO RAJONO SAVIVALDYBĖS ADMINISTRACIJOS NUOSTATŲ PATVIRTINIMO“ PAKEITIMO**

**AIŠKINAMASIS RAŠTAS**

2023-05-25

Projekto rengėjas – Rūta Dilienė, Teisės ir personalo skyriaus vedėjo pavaduotoja

Pranešėjas komitetų ir Tarybos posėdžiuose – Regina Strumskienė, Teisės ir personalo skyriaus vedėja

|  |  |  |
| --- | --- | --- |
| 1. | Sprendimo projekto tikslas ir uždaviniai | Šio sprendimo projekto tikslas pakeisti Rokiškio rajono savivaldybės administracijos (toliau – Administracija) nuostatų punktą, nustatantį administracijos buveinės adresą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 str. 2 d. 9 p. nustato, kad išimtinė savivaldybės tarybos kompetencija <...savivaldybės biudžetinių įstaigų struktūros, nuostatų ir darbo užmokesčio tvirtinimas...>. 2023 m. gegužės 12 d. Rokiškio rajono savivaldybės mero potvarkiu Nr. MV-63 „Dėl adresų Rokiškyje Respublikos g. 94 ir Respublikos g. 96 keitimo“, Administracijos pastatui suteiktas adresas – Sąjūdžio a.1. Atsižvelgiant į tai, keičiami Administracijos nuostatai, pakeičiant Administracijos buveinę (adresą). |
| 3. | Laukiami rezultatai | Įgyvendintos Lietuvos Respublikos biudžetinių įstaigų įstatymo nuostatos.  |
| 4.  | Lėšų poreikis ir šaltiniai | Už buveinės adreso pakeitimo įregistravimą mokamas 4,15 Eur atlyginimas. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | ~~10. Administracijos buveinės adresas – Respublikos g. 94, LT-42136 Rokiškis.~~“10. Administracijos buveinės adresas – Sąjūdžio a.1, LT-42136 Rokiškis”. |